**Uzziņa Vadības komitejai**

19.04.2021.

| № | Sniedzamā informācija | Informācija par projektu |
| --- | --- | --- |
| **Ministru kabineta noteikumu projekts “Grozījumi Ministru kabineta 2014.gada 16.decembra noteikumos Nr.785 “Kārtība, kādā iedzīvotāju ienākuma nodokli, ar nodokli saistīto nokavējuma naudu un soda naudu ieskaita budžetā””** |
| 1. | Projekta izstrādes nepieciešamības pamatojums | Ministru kabineta noteikumu projekts “Grozījumi Ministru kabineta 2014.gada 16.decembra noteikumos Nr.785 “Kārtība, kādā iedzīvotāju ienākuma nodokli, ar nodokli saistīto nokavējuma naudu un soda naudu ieskaita budžetā”” (turpmāk – noteikumu projekts) izstrādāts ņemot vērā Administratīvo teritoriju un apdzīvoto vietu likumā veiktos grozījumus, pamatojoties uz Satversmes tiesas spriedumu 2021.gada 12.martā lietā Nr. 2020-37-0106 “Par Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 35.4. apakšpunkta t.i. Skultes pagasta iekļaušanu Saulkrastu novadā atbilstību Latvijas Republikas Satversmes 1. un 101. pantam, un tajā nolēma atzīt Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 35.4. apakšpunktu par neatbilstošu Latvijas Republikas Satversmes 1. un 101. pantam”” (turpmāk – Satversmes tiesas spriedums). |
| 2. | Vadības darba plāna uzdevuma numuru un tā izpildes termiņu (ja nepieciešams) | Nav. |
| 3. | Projekta īss saturs | Šobrīd Ministru kabineta 2014.gada 16.decembra noteikumos Nr.785 “Kārtība, kādā iedzīvotāju ienākuma nodokli, ar nodokli saistīto nokavējuma naudu un soda naudu ieskaita budžetā” (turpmāk – Noteikumi Nr.785) sadales kontā ieskaitīto iedzīvotāju ienākuma nodokļa ieņēmumu kopējā apmēra teritoriālais sadalījums norādīts 2021.gada I un II pusgadam, ņemot vērā pašvaldību administratīvo teritoriju izmaiņas sākot ar 2021.gada 1.jūliju, kādas bija spēkā līdz Satversmes tiesas spriedumam. Ņemot vērā, ka tika nolemts atzīt Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 35.4. apakšpunktu par neatbilstošu Latvijas Republikas Satversmes 1. un 101. pantam minēto, kā rezultātā Skultes pagasts netiek pievienots Saulkrastu novadam, ir nepieciešams veikt izmaiņas noteikumu Nr. 785 pielikuma II daļā, attiecinot Skultes pagasta īpatsvara koeficientu kopējos sadales kontā ieskaitītajos iedzīvotāju ienākuma nodokļa ieņēmumos uz Limbažu novadu. |
| 4. | Iespējamie risinājuma varianti, ja tādi pastāv | Nav. |
| 5. | Par projektu nosakāmā atbildīgā amatpersona | Pašvaldību finansiālās darbības uzraudzības un finansēšanas departamenta direktore I. Komisare |
| 6. | Nosakāmais projekta sagatavotājs | Pašvaldību finansiālās darbības uzraudzības un finansēšanas departamenta Pašvaldības finansēšanas nodaļas vadītājas vietniece E.Sakniņa. |
| 7. | Darba grupas vadītājs un iespējamais sastāvs | Nav. |
| 8. | Sabiedrības līdzdalība | Noteikumu projekts tiks saskaņots ar Latvijas Pašvaldību savienību.Informācija par noteikumu projektu tiks publicēta Finanšu ministrijas mājas lapā sadaļā “Sabiedrības līdzdalība”. Viedokli var sniegt līdz 30.04.2021. |
| 9. | Ministrijas struktūrvienības un padotības iestādes, ar kurām projekts jāsaskaņo | Finanšu ministrijas Juridiskais departaments (JD), Valsts kase (VK). |
| 10. | Saskaņošanas termiņš | Nosūtīšanas datums JD un VK 19.04.2021. Saskaņošanas datums 30.04.2021. |
| 11. | Prognozējamā projekta finansiālā ietekme uz valsts budžetu | Noteikumu projektam nav finansiālā ietekme uz valsts budžetu.  |
| 12. | Tiesību akta pieņemšanas kalendārais plāns | Plānots virzīt kā MK lietu un paredzēts iesniegt MK līdz 01.06.2021. |
| 13. | Uzziņas sagatavotājs | Pašvaldību finansiālās darbības uzraudzības un finansēšanas departamenta Pašvaldības finansēšanas nodaļas vadītājas vietniece E.Sakniņa. |
|  |
| Uzziņu iesniedza: Pašvaldību finansiālās darbības uzraudzības un finansēšanas departamenta Pašvaldības finansēšanas nodaļas vadītājas vietniece E.Sakniņa. |
| Tālrunis, e-pasts: 67095684, Elina.Saknina@fm.gov.lv |
| Uzziņa iesniegta 15.04.2021. |